## Naputak za subvencioniranje stranog organiziranog turističkog prometa u 2000.

### NN 4/2000 (14.1.2000.), Naputak za subvencioniranje stranog organiziranog turističkog prometa u 2000.

# MINISTARSTVO TURIZMA

Na temelju članka 18. stavak 3. i članka 39. stavak 1. točka 1. Zakona
o sustavu državne uprave (»Narodne novine«, broj 75/93.) u provođenju Zakona
o izvršavanju Državnog proračuna Republike Hrvatske za 2000. godinu, ministar
turizma donosi

## NAPUTAK

### ZA SUBVENCIONIRANJE STRANOG ORGANIZIRANOG TURISTIČKOG PROMETA U 2000.

I. OPĆI UVJETI

U cilju poticanja stranog turističkog prometa touroperatori, putničke
i turističke agencije (u daljem tekstu: Organizator) mogu ostvariti subvenciju
dijela troškova za ostvareni organizirani turistički zračni, cestovni i
pomorski prijevoz u 2000. godini.

Subvenciju mogu ostvariti Organizatori paket aranžmana za strane građane
(u daljem tekstu: Program) koji uključuju:

- boravak u Hrvatskoj s najmanje 3 polupansiona u svim smještajnim objektima
registriranim za komercijalno poslovanje od hotela do privatnih soba (dalje
u tekstu: smještajni objekt), u razdoblju od 1. siječnja do 16. srpnja
2000. (dalje u tekstu predsezona) i od 26. kolovoza do 31. prosinca 2000.
(dalje u tekstu posezona) te programi koji neprekidno traju najmanje 16
tjedana na jednoj destinaciji u bilo kojem razdoblju. Programi koji neprekidno
traju najmanje 16 tjedana na jednoj destinaciji u bilo kojem razdoblju
ostvaruju subvenciju tijekom cijelog razdoblja izvođenja programa;

- kružna putovanja (ture - najmanje 10 osoba u grupi), s organiziranim
prijevozom u dolasku i odlasku zrakoplovom, autobusom ili brodom, pod uvjetom
da ostvare najmanje 3 noćenja s uslugom polupansiona u Hrvatskoj;

- organizirani grupni prijevoz posebno zakupljenim autobusima ili zrakoplovima,
uključujući i transfere plovilima na otoke, od mjesta polaska grupe do
mjesta korištenja usluge u hotelskom i dr. smještaju, te povratak grupe
na istoj relaciji (vožnje za vrijeme boravka u destinaciji nisu uključene);

- organizirani grupni prijevoz na redovnim zračnim, brodskim i trajektnim
linijama u dolasku i povratku grupe (najmanje 10 osoba u grupi).

Ako se turisti jedne organizirane grupe u dolasku i povratku prevoze
istim autobusom na više usputnih destinacija, subvencija se priznaje za
krajnju destinaciju.

Ako više Organizatora putovanja koristi isto prijevozno sredstvo zakupljeno
na cijelo, zahtjev za subvenciju ima pravo podnijeti onaj Organizator koji
je zakupoprimac, s time da podnosi cjelokupnu dokumentaciju od svih organizatora.
Iznimno zahtjev za subvenciju može podnijeti svaki Organizator zasebno
uz pismenu suglasnost Organizatora koji je zakupio prijevozno sredstvo
na cijelo.

Zahtjev za subvenciju podnosi se uz sljedeću dokumentaciju:

- kopiju ugovora o zakupu kapaciteta s najmanje uslugom polupansiona
direktno sa smještajnim objektom ili indirektno s hrvatskom putničkom agencijom
(uz prvi zahtjev).

Za ad hoc grupe kopiju ponude/potvrde rezervacije kapaciteta/računa
s najmanje uslugom polupansiona;

- ovjerenu listu putnika i potvrdu o izvršenom plaćanju smještajnom
objektu ili hrvatskoj putničkoj agenciji, od koje su zakupljeni kapaciteti
za korištene usluge polupansiona na obrascu SU-4 koji je sastavni dio ovog
Naputka. Kod većih programa sa zračnim ili cestovnim prijevozom moguće
je dostaviti flight ili rooming listu ovjerenu od strane smještajnog objekta
ili hrvatske posredničke agencije uz pismenu izjavu smještajnog objekta
da su sve obveze podmirene.

Dodatno za autobusni prijevoz potrebno je dostaviti:

- obrazac zahtjeva SU-1, koji je sastavni dio ovog Naputka,

- kopiju putnog naloga za posebnu vožnju autobusom ili račun ili fotokopiju
računa prijevoznika ili ugovora s prijevoznikom iz kojeg su vidljivi podaci
o: polaznom mjestu i odredištu grupe, broju sjedala u autobusu, datumu
izvršene vožnje i ostvarenom broju kilometara. Priznaje se najkraća kilometraža
na navedenoj relaciji. Vožnje za vrijeme boravka u destinaciji su is-
ključene iz kilometraže.

- račun ili fotokopiju računa za plaćenu cestarinu, mostarinu, tunelarinu
i trajekt.

Dodatno za zračni prijevoz potrebno je dostaviti:

- obrazac zahtjeva SU-2, koji je sastavni dio ovog Naputka,

- kod zakupa zrakoplova na cijelo kopiju ugovora sa zračnim prijevoznikom
iz kojega su vidljivi podaci o: broju sjedala u zrakoplovu, polazna i odredišna
zračna luka, broj planiranih vožnji (uz prvi zahtjev).

- kod redovnih linija kopiju ugovora ili ponude zračnog prijevoznika
(uz prvi zahtjev) ili račun ili fotokopiju računa zračnog prijevoznika.

Dodatno za ture po Hrvatskoj potrebno je dostaviti:

- obrazac zahtjeva SU-2, koji je sastavni dio ovog Naputka,

- kopiju itinerera za grupu na koju se zahtjev odnosi,

- kopiju zrakoplovnih karata za svakog putnika ili račun prijevoznika
/ putničke agencije iz kojeg su vidljivi podaci o: broju osoba, relaciji
i datumu putovanja odnosno kopiju računa za autobusni prijevoz ili prijevoz
plovilom.

Dodatno za pomorski prijevoz potrebno je dostaviti:

- obrazac zahtjeva SU-3, koji je sastavni dio ovog Naputka,

- kopiju računa ili fotokopiju računa pomorskog prijevoznika.

Cijeneći kretanja i stvarne prilike na pojedinim emitivnim tržištima,
Ministarstvo turizma može, sukladno općem interesu turizma utvrđivati i
drugačije uvjete subvencioniranja na osnovi posebnih programa i pojedinačnih
zahtjeva organizatora.

Subvencija se obračunava u kunama. Ministarstvo turizma po odbitku bankarskih
troškova kunski iznos subvencija isplaćuje Organizatoru na račun u inozemstvo
u nacionalnoj valuti zemlje u kojoj Organizator putovanja ima sjedište,
odnosno po nalogu Organizatora.

II. OBUHVAT SUBVENCIONIRANIH PODRUČJA I RAZDOBLJE SUBVENCIONIRANJA

Subvencija se primjenjuje na području cijele Hrvatske za sve Programe
navedene u Općim uvjetima i realizirane polaske u razdoblju od 1. siječnja
do 16. srpnja (predsezona) i od 26. kolovoza do 31. prosinca 2000. (posezona)
i programe koji u kontinuitetu (lancu) traju najmanje 16 tjedana na jednoj
destinaciji u bilo kojem razdoblju tijekom 2000. godine, te programe za
Dubrovačko-neretvansku i sve kontinentalne županije za cijelu godinu.

III. AUTOBUSNI PRIJEVOZ

Subvencija se može ostvariti samo za posebno zakupljeni autobus.

Visina subvencije za programe u predsezoni i posezoni, te za programe
u trajanju najmanje 16 tjedana u kontinuitetu na jednoj destinaciji u bilo
kojem razdoblju, a za Dubrovačko-neretvansku i kontinentalne županije tijekom
cijele godine iznosi:

- za autobus od 25 - 39 sjedala 2,00 kn po km

- za autobus od 40 - 60 sjedala 2,50 kn po km

- za autobus s više od 60 sjedala 4,00 kn po km.

Subvencija se ostvaruje u cijelosti ako je popunjenost autobusa najmanje
65%.

U slučaju da je popunjenost autobusa manja od propisane, ukupan iznos
subvencije umanjuje se onoliko posto koliko je popunjenost manja od tražene.

Za Programe s autobusnim prijevozom, osim subvencije po kilometru ostvarene
vožnje u razdoblju subvencioniranja Organizatoru se u cijelosti i na cijeloj
relaciji priznaju i troškovi cestarina, mostarina, tunelarina, te troškovi
prijevoza autobusa na redovnim lokalnim trajektnim linijama odnosno za
grupu putnika iz autobusa ako autobus ne ide na trajekt (isključene dužobalne
vožnje sa sjevernog Jadrana prema Dalmaciji).

Zahtjevi za subvenciju se podnose i označavaju rastućim brojem posebno
za svako odredište i svaku izvršenu vožnju.

Dostavne vožnje do mjesta polaska grupe se ne priznaju.

Za svaku grupu putnika (tj. autobus) priznaje se samo jedna povratna
vožnja na najkraćoj relaciji (prazne vožnje isključene, kao i ostvarena
kilometraža za vrijeme izleta).

IV. POMORSKI PRIJEVOZ

Subvencija u pomorskom organiziranom turističkom prijevozu priznaje
se samo za vožnje od mjesta polaska do mjesta u kojem turisti počinju koristiti
hotelske usluge, te u povratku grupe na istoj relaciji i to za:

- dužobalne vožnje sa sjevernog Jadrana prema Dalmaciji koje mogu biti
jedini ili dio kombiniranog prijevoza,

- međunarodne vožnje iz Italije prema Hrvatskoj koje mogu biti jedini
ili dio kombiniranog prijevoza,

- vožnje kopno - otoci - kopno ili otok - otok kao dio kombiniranog
prijevoza.

Subvencija se ne može ostvariti za vožnje plovilima na krstarenjima
tijekom boravka u Hrvatskoj. Zahtjev za subvenciju za pomorski prijevoz
koji je dio kombiniranog prijevoza s autobusom ili zrakoplovom podnosi
se istovremeno sa zahtjevom za ostale vrste prijevoza.

*1. Transferi plovilom*

Subvenciju mogu ostvariti Organizatori u iznosu od 25% od stvarno plaćene
karte po putniku za transfere od zračne luke do otoka.

Zahtjev za subvenciju za transfer plovilo podnosi se istovremeno sa
zahtjevom za drugu vrstu prijevoza uza cjelokupno propisanu dokumentaciju.

*2. Redovne brodske i trajektne linije za grupni prijevoz*

Za grupu od ostvarenih najmanje 10 putnika na redovnim brodskim i trajektnim
linijama hrvatskih domaćih prijevoznika ili stranih nacionalnih prijevoznika
prema Hrvatskoj, na dužobalnim linijama, te na linijama kopno - otoci -
kopno odobrava se subvencija u visini 25% od stvarno plaćene cijene karte.

Ako je prijevoz redovnim brodskim i trajektnim linijama dio kombiniranog
prijevoza grupe, zahtjev za subvenciju podnosi se istovremeno sa zahtjevom
za drugu vrstu prijevoza uz obrazac zahtjeva SU-3 koji je sastavni dio
ovog Naputka i kopiju plaćene karte ili kopiju računa za plaćene karte
za putnike.

Ako je prijevoz redovnim brodskim i trajektnim linijama jedini prijevoz,
Organizator podnosi zahtjev sa cjelokupno propisanom dokumentacijom i obrascima.

V. ZRAČNI PROMET

Subvenciju u zračnom prometu Organizator može ostvariti za zakup zrakoplova
na cijelo, dijela zrakoplova na cijelo ili najmanje 10 ostvarenih putnika
na redovnim linijama.

Visina subvencije po dovedenom putniku iznosi:

*1. Charteri:*

a) Programi u trajanju od najmanje 20 tjedana u kontinuitetu

- za programe u trajanju od najmanje 20 tjedana u kontinuitetu s najmanje
jednim dolaskom tjedno u jednu zračnu luku u bilo kojem razdoblju tijekom
2000. godine

\* 300,00 kuna po putniku za zračne luke Pula i Rijeka,

\* 350,00 kuna po putniku za zračne luke Zadar, Split, Brač, Ploče i
Dubrovnik.

b) Programi u trajanju od najmanje 16 tjedana u kontinuitetu:

- za programe u trajanju od najmanje 16 tjedana u kontinuitetu s najmanje
jednim dolaskom tjedno u jednu zračnu luku u bilo kojem razdoblju tijekom
2000. godine

- za programe u trajanju od najmanje 16 tjedana u kontinuitetu s najmanje
jednim dolaskom tjedno u jednu zračnu luku u bilo kojem razdoblju tijekom
2000. godine.

\* 250,00 kn po putniku za zračne luke Pula i Rijeka,

\* 300,00 kn po putniku zračne luke Zadar, Split, Brač, Ploče i Dubrovnik.

c) Programi izuzev pod a) i b) za polaske u predsezoni (1. siječnja
do 16. srpnja) i polaske u posezoni (26. kolovoza do 31. prosinca) te za
Dubrovačko-neretvansku i kontinentalne županije tijekom cijele godine:

\* 250 kuna po putniku za sve zračne luke.

Radi načina obračuna subvencije za programe u trajanju od najmanje 16
tjedana u kontinuitetu Organizator je dužan prije početka Programa Ministarstvu
turizma dostaviti pismeni zahtjev s ugovorima o zakupu zrakoplova i smještajnih
kapaciteta.

Temeljem zahtjeva Ministarstvo turizma izdaje suglasnost na način obračuna
subvencije. Subvenciju za charter programe mogu ostvariti samo organizatori
koji charter postave na vlastiti rizik. Ako charter postavi strana zrakoplovna
kompanija, a organizatori putovanja zakupe dio chartera subvenciju ne mogu
ostvariti niti organizatori putovanja, niti zračna kompanija.

*2. Zračni mostovi:*

Croatia Airlines će u razdoblju od 1. travnja do 15. listopada 2000.
godine postaviti sezonske zračne mostove iz Velike Britanije, Njemačke,
Francuske, Nizozemske i Belgije.

Organizatori koji za grupni prijevoz iz navedenih zemalja zakupe sjedala
na posebnim sezonskim zračnim mostovima hrvatskog nacionalnog zračnog prijevoznika
Croatia Airlinesa subvenciju ostvaruju prilikom navedenog zakupa, te je
ne mogu ostvariti od Ministarstva turizma po drugim osnovama.

O uvjetima i načinu refundacije naprijed navedene subvencije Croatia
Airlines i Ministarstvo turizma sklapaju posebni ugovor.

*3. Redovne linije:*

- za grupe od min. 10 putnika u predsezoni i posezoni, a za Dubrovačko-neretvansku
i kontinentalne županije tijekom cijele godine:

\* 200,00 kn po putniku za sve zračne luke.

- za programe na redovnim linijama u razdoblju od 1. 1. - 1. 4. 2000.
u trajanju najmanje 6 tjedana u kontinuitetu i od 15. 10. - 31. 12. 2000.
za programe u trajanju najmanje 6 tjedana u kontinuitetu (lancu), s najmanje
jednim dolaskom tjedno u jednu zračnu luku (izuzev na zračnim mostovima).

\* 300,00 kn po putniku za zračne luke Pula i Rijeka.

\* 350,00 kn po putniku za zračne luke Zadar, Split, Brač, Ploče i Dubrovnik.

Za grupe manje od 10 putnika subvencija se ne ostvaruje.

Subvencija se ne može ostvariti za autobusne transfere od zračnih luka
do smještajnog objekta.

Zahtjev za subvenciju podnosi se i označava rastućim brojem zasebno
za svaku zračnu liniju i svaku vožnju.

Ako više Organizatora koristi isti zrakoplov zakupljen na cijelo, zahtjev
za subvenciju podnosi Organizator zakupoprimac sa cjelokupnom dokumentacijom
od svih organizatora. Iznimno, zahtjev za subvenciju može podnijeti svaki
Organizator zasebno uz pismenu suglasnost Organizatora koji je zakupio
zrakoplov na cijelo.

VI. KRUŽNA PUTOVANJA (TURE) PO HRVATSKOJ

Organizator putovanja ostvaruje pravo na subvenciju za organizirana
grupna kružna putovanja (ture - minimum 10 putnika u grupi) za putnike
koji u Hrvatsku dolaze autobusom, brodom ili zrakoplovom, te u Hrvatskoj
ostvare najmanje 3 noćenja s uslugom polupansiona na kružnom putovanju
autobusom, visina subvencije iznosi:

250,00 kn po realiziranom putniku

Za kružne ture organizator ne može ostvariti subvenciju po drugim osnovama
iz ovog Naputka.

Način dostavljanja dokumentacije za kružne ture naveden u Općim uvjetima.

VII. PODNOŠENJE ZAHTJEVA

Zahtjev za subvenciju podnosi se samo na propisanim obrascima i uz priloženu
potpunu dokumentaciju na adresu:

Ministarstvo turizma (za subvenciju)

Ulica grada Vukovara 78, 10000 ZAGREB, HRVATSKA

Krajnji rok za podnošenje zahtjeva je:

15. rujna 2000. godine za polaske ostvarene do kraja srpnja 2000.

15. studenoga 2000. godine za polaske ostvarene u kolovozu i rujnu

15. prosinca 2000. godine za polaske ostvarene u listopadu i studenom

15. siječnja 2001. godine za polaske ostvarene u prosincu 2000.

Za programe koji traju najmanje 16 odnosno 20 tjedana u kontinuitetu
rok za podnošenje zahtjeva je 30 dana nakon povratka zadnje grupe.

Po zahtjevima koji stignu s nepotpunom dokumentacijom i nakon navedenih
rokova ne može se ostvariti subvencija.

Organizator koji do 1. veljače 2000. godine ne podmiri sve obveze iz
prethodnih godina prema hrvatskim partnerima (hoteli i dr. smještajni objekti
registrirani za komercijalno poslovanje, putničke agencije i dr. pravne
osobe) nema pravo na subvenciju za 2000. godinu.

Zahtjevi i kontrola dokumentacije za subvencije, te izvršene ugostiteljske,
hotelske, agencijske, i dr. usluge podliježu nadzoru Državne inspekcije
Republike Hrvatske.

U slučaju spora nadležan je arbitražni sud u Zagrebu.

Klasa: 421-03/99-01/150
Urbroj: 529-03/99-1
Zagreb, 28. prosinca 1999.

Ministar
**Ivan Herak,** v. r.

```

                                                        SU - 1

      ![](Dodaci/2000/0041-01.gif)
REPUBLIKA HRVATSKA
MINISTARSTVO TURIZMA

                ZAHTJEV ZA SUBVENCIJU ZA ODMORIŠNE
        PROGRAME U STRANOM CESTOVNOM TURISTIČKOM PROMETU

                                                        No _____

 1. Naziv i sjedište Agencije   _________________________________
 2. Naziv i sjedište komercijalnog objekta u koji se organizirano
    upućuju turisti _____________________________________________
 3. Mjesto polaska grupe ________________________________________
 4. Datum a) polaska grupe  _____________________________________
          b) povratka grupe _____________________________________
 5. Dužina boravka grupe u turističkom odredištu ________________
 6. Naziv i sjedište prijevoznika _______________________________
 7. Registarski broj autobusa ___________________________________
 8. Ukupan broj sjedala u autobusu ______________________________
 9. Ukupan broj turista u grupi _________________________________
10. Početna kilometraža autobusa u mjestu polaska grupe  ________
11. Završna kilometraža autobusa u mjestu povratka grupe ________
12. Ostvareni broj kilometara od mjesta polaska do odredišta u od-
    lasku i povratku (najkraća relacija) ________________________
13. Iznos tražene subvencije:
        a) ostvareni broj km ________ x ________ kn = ________ kn
        b) cestarina  _______________________________________  kn
        c) mostarina  _______________________________________  kn
        d) tunelarina _______________________________________  kn
        e) trajekt za autobus ili samo za putnike  __________  kn
    Ukupan iznos subvencije (a+b+c+d+e) _____________________  kn
14. Naziv i sjedište banke i broj računa Agencije _______________
    _____________________________________________________________

              Mjesto i datum
           podnošenja zahtjeva                Žig i potpis
        ___________________________     ___________________________

                                                        SU - 2

       ![](Dodaci/2000/0041-01.gif)
REPUBLIKA HRVATSKA
MINISTARSTVO TURIZMA

                        ZAHTJEV ZA SUBVENCIJU ZA ODMORIŠNE
                PROGRAME U STRANOM ZRAČNOM TURISTIČKOM PROMETU

                                                        No _____

 1. Naziv i sjedište Agencije   _________________________________
 2. Naziv i sjedište komercijalnog objekta u koji se organizirano
    upućuju turisti _____________________________________________
 3. Polazna zračna luka _________________________________________
 4. Dolazna zračna luka _________________________________________
 5. Broj leta i datum
        a) polaska grupe ________________________________________
        b) povratka grupe _______________________________________
 6.     Dužina boravka grupe u turističkom odredištu ____________
 7. Naziv i sjedište zračnog prijevoznika _______________________
 8. Vrsta zrakoplova i ugovoreni broj sjedala
    - na cijelo _________________________________________________
    - na redovnoj liniji ________________________________________
 9. Broj putnika u grupi ________________________________________
10. Iznos tražene subvencije:
        a) broj ostvarenih putnika u zrakoplovu na cijelo _____ x
        _____ kn = _______________ kn
        b) broj ostvarenih putnika na redovnoj liniji _____ x ___
        _____ kn = _______________ kn
11. Naziv i sjedište banke i broj računa Agencije _______________
    _____________________________________________________________

             Mjesto i datum
           podnošenja zahtjeva              Žig i potpis
        _________________________       _________________________

                                                        SU - 3

       ![](Dodaci/2000/0041-01.gif)
MINISTARSTVO TURIZMA

                        ZAHTJEV ZA SUBVENCIJU ZA ODMORIŠNE
                PROGRAME U STRANOM POMORSKOM TURISTIČKOM PROMETU

                                                        No _____

 1. Naziv i sjedište Agencije   _________________________________
 2. Naziv i sjedište komercijalnog objekta u koji se organizirano
    upućuju turisti _____________________________________________
 3. Mjesto polaska grupe ________________________________________
 4. Polazna luka grupe __________________________________________
 5. Dolazna luka grupe __________________________________________
 6. Datum i vrijeme
        a) polaska grupe  _______________________________________
        b) povratka grupe _______________________________________
 7.     Dužina boravka grupe u turističkom odredištu ____________
 8. Naziv i sjedište pomorskog prijevoznika _____________________
 9. Iznos tražene subvencije za pomorski prijevoz:
        a) ostvareni broj putnika _______________________________
        b) cijena karte ili ugovoreni iznos po putniku _____ x 25%
        = _____________ kn
        c) ukupna cijena prijevoza (a x b) __________ x ________ kn
        = __________ kn                         a           b
10. Naziv i sjedište banke i broj računa Agencije _______________
    _____________________________________________________________

            Mjesto i datum
          podnošenja zahtjeva                 Žig i potpis
        __________________________      __________________________

                                                        SU - 4

                           POPIS GOSTIJU
 1.     ______________________  31.     ______________________
 2.     ______________________  32.     ______________________
 3.     ______________________  33.     ______________________
 4.     ______________________  34.     ______________________
 5.     ______________________  35.     ______________________
 6.     ______________________  36.     ______________________
 7.     ______________________  37.     ______________________
 8.     ______________________  38.     ______________________
 9.     ______________________  39.     ______________________
10.     ______________________  40.     ______________________
11.     ______________________  41.     ______________________
12.     ______________________  42.     ______________________
13.     ______________________  43.     ______________________
14.     ______________________  44.     ______________________
15.     ______________________  45.     ______________________
16.     ______________________  46.     ______________________
17.     ______________________  47.     ______________________
18.     ______________________  48.     ______________________
19.     ______________________  49.     ______________________
20.     ______________________  50.     ______________________
21.     ______________________  51.     ______________________
22.     ______________________  52.     ______________________
23.     ______________________  53.     ______________________
24.     ______________________  54.     ______________________
25.     ______________________  55.     ______________________
26.     ______________________  56.     ______________________
27.     ______________________  57.     ______________________
28.     ______________________  58.     ______________________
29.     ______________________  59.     ______________________
30.     ______________________  60.     ______________________

                             POTVRDA
kojom odgovorna osoba komercijalnog objekta* potvrđuje da je
putnička/turistička agencija  _________________ podmirila obvezu
za pružene hotelske usluge na temelju __________ polupansiona za
broj ______ gostiju prema gore navedenom popisu, koji su boravi-
li u hotelu ________________________________ u razdoblju _______
__________________ 2000.

                                Ime i prezime i potpis
                                    odgovorne osobe
        Datum           Žig     u komercijalnom objektu
  _________________             ________________________

______
* Pod komercijalnim objektom se smatraju svi smještajni objekti regis-
tirani za komercijalno poslovanje od hotela do privatnih soba. Ako je
zakup kapaciteta, s najmanje uslugom polupansiona, izvršen preko hrvat-
ske posredničke agencije ista ovjerava obrazac SU - 4.

```

Naputak, NN 4/2000-41